procesaur/Wiki.mk huggingface dataset:
Алексејс Сарамотинс

Алексејс Сарамотинс (|Aleksejs Saramotins; р. во ) — латвиски професионален друмски велосипедист, кој вози за континенталната екипа .
Шест пати го освоил националното друмско првенство и ја претставувал својата земја на олимписките игри и светските првенства. Во 2009 година победил на Минстерланд Џиро, додека возел за Тим Десигна Кекен, што довело да се приклучи на во 2010 година. Сарамотинс ја напуштил екипата и се приклучил на каде останал до крајот на сезоната 2012 и се приклучил на новосоздадената екипа за сезоната 2013.
Во октомври 2016 година, тој и колегата Матео Пелуки биле објавени како членови на екипата за 2017.
Пред да потпише професионален договор, возел и како планински велосипедист.
1 Достигнувања
;2004
: 3. Национално друмско првенство
;2005
: 1. Национално друмско првенство
;2006
: 1. Национално друмско првенство
: 2. Гран при Рига
: 2. Мајор куп
;2007
: 1. Национално друмско првенство
: 1. Етапа 4 Трка околу Хрватска
: 2. ГП Талин-Тарту
: 2. Гран при Рига
: 3. Мајор куп
: 3. Национално хронометарско првенство
;2008
: 1. Етапа 1 Сиркут де Ардени
: 1. Етапа 3 Трка околу Словачка
: 1. Трка Ломбардија
: 1. СЕБ Тарту ГП
: 1. Скандинавска отворена друмска трка
: 2. Тур ди Финистер
: 3. Гран при Рига
: 3. Ле Самин
;2009
: 1. Гран при де ла Вил де Лијер
: 1. Дрејвенкурс Оверејсе
: 1. Минстерланд Џиро
: 1. Етапа 3 Ронд де л’Оаз
: 2. Тарту ГП
: 2. Дуо Норманд (со Сергеј Фирсанов)
: 2. Национално друмско првенство
: 2. Национално хронометарско првенство
;2010
: 1. Национално друмско првенство
: 2. Национално хронометарско првенство
: 1. Гран при д’Изберг
: 1. Пирита ГП Талин VII Лаури Аус Меморијал
;2011
: 2. Национално друмско првенство
: 2. Национално хронометарско првенство
;2012
: 1. Национално друмско првенство
: 2. Национално хронометарско првенство
;2013
: 1. Национално друмско првенство
: 1. Тур ди Ду
: 2. Национално хронометарско првенство
: 2. Тур ди Јура
: 5. Страде Бјанке
: 9. Полинорманд
;2014
: 1. Етапа 5 (ITT) Вуелта а Бургос
: 2. Национално друмско првенство
: 2. Национално хронометарско првенство
;2015
: 1. Национално друмско првенство
: 2. Национално хронометарско првенство
;2016
: 2. Национално хронометарско првенство
: 3. Класика де Алмерија
: 8. Париз-Рубе
;2017
: 1. Национално хронометарско првенство
1.1 Распоред на резултатите на големите трки
Grand Tour, 2011, 2012, 2013, 2014, 2015, 2016, 2017
Џиро, —, —, —, —, 161, —, —
Тур, —, —, —, —, —, —, —
Вуелта, 166, —, —, СО, —, —, —
СО = се откажал; — = не учествувал
Црква „Св. Петка“ - Вирово

Света Петка — македонска православна црква во селото Вирово, сместена во горниот дел на селото.
1 Архитектура
Градбата на црквата е со четириаголна основа и истата е покриена со ќерамиди. Ѕидовите се обоени со бела боја, а над влезната порта и страничниот прозорец на десната страна се повлечени кафеави лакови, над кои се исцртани кафеави крстови. Непосредно од десната страна на црквата се наоѓа камбанаријата, којашто има примитивен облик и претставува вертикално поставена четириаголна рамка со ѕвоно прикачено на нејзината горна страна.
2 Поврзано
* Крушевско-демирхисарско архијерејско намесништво
* Сопотничка парохија
* Вирово
Мери Рид

Мери Рид (околу1690-1721) позната и како Марк Рид, е англиски пират. Таа и Ани Бони се двете најпознати жени пирати на сите времиња; и единствените две жени за кои со сигурност се знае дека се осудени за пиратство во почетокот на 18 век, во времето на Златното доба на пиратството.
1 Животопис
Мери Рид е родена околу 1691 година, како вонбрачно дете во Англија. Нејзината мајка била вдовица на морски капетан. Датумот на раѓање е спорен меѓу историчарите. Мајката на Мери ја облекувала како машко откако починал нејзиниот постар брат, Марк. Ова го правела за да продолжи да ја прима финансиската помош од мајката на сојот починат сопруг. Мери облечена како момче, се вработила како слуга кога била тинејџерка, а подоцна нашла работа на брод.
Се приклучила на британската војска, и се борела преоблечена како маж. Но, подоцна се вљубила во еден фламански војник, со кого се венчала и заедно држеле гостилница во Холандија. По смртта на нејзиниот сопруг, Мери повторно се облекла како машко и се пријавила во војска. Но, бидејќи во тој период било мир, Мери се качила на брод и заминала за Кариби.
2 Пиратство
Бродот во кој била Мери бил преземен од пирати, кои ја присилиле да им се приклучи. Во 1720 година, се приклучила на екипата на пиратот Џон „Калико Џек“ Ракам, каде била и Ани Бони, кои мислеле дека Мери е машко. На 22 август 1720 година, тие тројца го украле бродот ''Вилијам'' од пристанипте во Насау.
Ани Бони ѝ открила на Мери Рид дека е женско, по што и Мери кажала дека е женско. Но, Ракам не знаел дека Мери е женско и бил љубоморен, сметајќи дека Ани и Мери се во љубовна врска. Бони му кажала дека Мери Рид е женско.
3 Затвор
На 15 ноември 1720 година, капетанот Џонатан Барнет, кој ловел пирати, го заробил екипажот на Ракам, додека пиеле рум со друг екипаж, на западниот брег на Јамајка. Пиратите биле пијани, па само двете жени со уште еден пират се бореле. Екипажот на Џонатан Барнет ги надвладал жените, и така екипажот на Ракам бил заробен.
Судењето на пиратите завршило со смртни пресуди, кои се однесувале и на Ани Бони и Мери Рид. Но, жените пирати избегнале бесење со тоа што се повикале на законот кој дозволувал да се одложи пресудата доколку се бремени.
Се знае дека Мери Рид умрела од треска о затворот. Закопана е на 28 април 1721 година, и тоа е запишано во документите на црквата Света Катерина, на Јамајка. Но, не постои запис за закоп на нејзино бебе, што може да значи дека умрела пред породување или за време на породување.
Катленбург-Линдау

Катленбург-Линдау (|Katlenburg-Lindau) — општина во округот Нортхајм, во сојузната покраина Долна Саксонија, Германија. Се наоѓа на околу 10 километри југоисточно од Нортхајм и 20 километри североисточно од Гетинген.
Катленбург-Линдау била создадена на 1 март 1974 година од поранешните самостојни општини Катленбург-Дум, Гилерсхајм, Берка, Елферсхаузен, Вахенхаузен, Зутероде и Линдау. Со исклучок на Линдау, кој припаѓал на округот Дудерштат (со тоа дел од областа Ајхсфелд), овие општини биле дел од округот Нортхајм.
Институт за истражување на сончевиот Систем „Макс Планк“ (''Max-Planck-Institut für Sonnensystemforschung'') се наоѓал во Линдау од 1946 до 2014 година, кога бил преместен во Гетинген. До јуни 2004 година бил познат како Институт за аерономија.
1 Општински единици
* Берка
* Елферсхаузен
* Гилерсхајм
* Катленбург
* Линдау
* Зутероде
* Вахенхаузен
2 Знаменитости
* Катленбург: замок по кого е именувано и самото место
* Линдау: Мусхаус (''Mushaus'') и стара воденица „Мордмиле“
3 Цркви
* Црква на Крстот (лутеранска црква, Линдау)
* Црква „Св. Петар и Павле“ (католичка црква, Линдау)
* Црква на Светото Срце (католичка црква во Катленбург)
4 Познати луѓе
* Август Бојерман (1867-1930) — германски политичар
* Михаел Критер (р. 1963) — ракометар
* Франц Милер-Дарс (1890-1976) — член на СС
5 Партнерства
* Бинау, Германија
Фенофибрат

Фенофибрат е лек од класата на фибрати. Се употребува за намалување на нивоата на холестерол кај луѓе се ризик од кардиоваскуларно заболување. Како и другите фибрати ги намалува нивоата на липобелковините со мала (LDL) и многу мала густина (VLDL) како и на триглицеридите, а ги зголемува нивоата на липобелковините со голема густина (HDL). Се користи сам или заедно со статини во третманот на хиперхолестеролемија и хипертриглицеридемија.
Фенофибратот се користи од 1975, и е еден од најчесто препишуваните фибрати.
Диосмектит

Диосмектитот е природен силикат на алуминиумот и магнезиумот кој се користи како интестинален адсорбент во третманот на некои гастроинтестинални заболувања. Тој е нерастворлив во вода. При предозирање може да доведе до опстипација.
Црква „Св. Атанасиј“ - Слоештица

Свети Атанасиј — гробјанска селска црква во селото Слоештица, во Општина Демир Хисар, Македонија. Црквата се наоѓа на почетокот на селото, од левата страна покрај патот. Околу црквата се наоѓаат и самите селски гробишта, како и гробот на родниот слоештанец Петре М. Андреевски.
1 Архитектура
Градбата на црквата има четириаголен облик и е покриена со ќерамиди. Камбанаријата е со четириаголна основа и се издига од ќерамидите над влезната порта. Во дворот на црквата се сместени селските гробишта, каде што покрај левата страна на црквата се наоѓа гробот на македонскиот писател Петре М. Андреевски.
2 Галерија
;Гробот на Андреевски
;Гробиштата и црковниот двор
3 Поврзано
* Крушевско-демирхисарско архијерејско намесништво
* Сопотничка парохија
* Слоештица
Црква „Вознесение Христово“ - Мренога

Вознесение Христово (позната и како: Свети Спас) — главна селска црква во селото Мренога, во Општина Демир Хисар, Македонија. Црквата се наоѓа на почетокот на селото, од левата страна покрај патот.
Се работи за средновековна црква, која веројатно била изградена во текот на - век.
1 Архитектура
Градбата на црквата има четириаголен облик и е покриена со ќерамиди. Камбанаријата е со четириаголна основа и на секоја од четирите страни во горниот дел има отвори со правоаголен облик и полукружен горел дел.
2 Галерија
3 Поврзано
* Крушевско-демирхисарско архијерејско намесништво
* Сопотничка парохија
* Мренога
Црква „Св. Пантелејмон“ - Согле

Свети Пантелејмон — главна селска црква во велешкото село Согле, Македонија.
1 Местоположба
Црквата е сместена на влезот на селото, покрај регионалниот пат 2336. Околу нејзе се сместени новите христијански гробишта во селото.
2 Историја
Во 1960-тите години кога истражувачот Јован Трифуноски бил во селото, забележал дека новите христијански гробишта биле создадени во источниот дел на селото, каде подоцна ќе биде изградена црквата.
Темелите на црквата ги осветил свештеникот Ристо Наумовски на 11 јули 1990 година.
3 Архитектура
3.1 Фрескоживопис
Била фрескоживописана од Новица Трајковски од Скопје.
4 Галерија
5 Поврзано
* Велешко архијерејско намесништво
* Богомилска парохија
* Согле
ATC код A04

1 A04A Антиеметици и антинаузеанти
1.1 A04AA Серотонински (5-HT3) антагонисти
:A04AA01 Ондансетрон
:A04AA02 Гранисетрон
:A04AA03 Трописетрон
:A04AA04 Доласетрон
:A04AA05 Палоносетрон
:A04AA55 Палоносетрон, комбинации
1.2 A04AD Други антиеметици
:A04AD01 Скополамин
:A04AD02 Цериум оксалат
:A04AD04 Хлоробутанол
:A04AD05 Метопимазин
:A04AD10 Дронабинол
:A04AD11 Набилон
:A04AD12 Апрепитант
:A04AD13 Касопитант
:A04AD51 Скополамин, комбинации
:A04AD54 Хлоробутанол, комбинации
:QA04AD90 Маропитант
Роландо Мандрагора

Роландо Мандрагора (роден на 29 јуни 1997 година, во Неапол) — италијански фудбалер, играч од средниот ред на .
1 Технички одлики
Флексибилен играч од средниот ред кому природна му е левата нога, физички цврст и има добра техника, игра главно пред одбраната.
2 Клупска кариера
Мандрагора израснал играјќи за младинскиот тим на Џенова, а своето деби за првиот тим во Серија А го направил на 29 октомври 2014 година, на возраст од 17 години и 4 месеци, во натпреварот Џенова-Јувентус (1-0) во кои добил шанса од тренерот Гасперини да започне како стартер. Својата прва сезона како професионалец ја завршил со пет настапи во лигата.
На 24 јули 2015 година официјално се преселил во Пескара во Серија Б, на позајмица со право на откуп и можен контра свој во корист на ''грифоните''. Дебитирал во Серија Б, на 11 септември 2015, во натпреварот Пескара - Перуџа (2-1) на Стадионот Адриатико. На 19 јануари 2016 година, официјално Јувентус го купил Мандрагора за 6 милиони €, но играчот останал во Пескара до крајот на сезоната. На 30 април се здобил со фрактура на метатарзална коска во десната нога во првенствениот натпревар против Виртус Ентела, поради што морал предвреме да ја заврши сезоната со 26 настапи во лигата и еден во купот.
На почетокот на следната сезона Мандрагора му се приклучил на Јувентус, но поради повредата од претходната сезона бил опериран во август а прогнозите најавувале 3 до 4 месеци пауза. Тој се вратил на тренинзите во јануари, а своето деби за Јувентус го направил на 23 април 2017 влегувајќи од клупата за резерви на местото на Клаудио Маркизио во победата со 4-0 над Џенова.
На 5 август 2017, Мандрагора бил позајмен на Кротоне до крајот на сезоната 2017-2018.
3 Репрезентативна кариера
Дебитирал за италијанската репрезентација под 21 година на 12 август 2015 година, на возраст од 18 години, во пријателскиот натпревар Унгарија-Италија (0-0), одигран во Телки.
4 Клупска статистика
''Статистиката е ажурирана на 13 јули 2016''.
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2014-2015, Џенова, А, 5, 0, КИ, 0, 0, -, -, -, -, -, -, 5, 0
2015-2016, Пескара, Б, 26, 0, КИ, 1, 0, -, -, -, -, -, -, 27, 0
Вкупно во кариерата 31 0 1 0 - - - - 32 0
5 Титули
5.0.1 Јувентус
* Серија А (1) : 2016-2017
* Куп на Италија (1) : 2016-2017
Црква „Св. Никола“ - Сопотница

Свети Никола — главна селска и гробјанска црква во селото Сопотница. Црквата се наоѓа во северниот дел од селото, непосредна на десната страна од патот кој води кон Сопотничкиот манастир.
Воедно, црквата е и парохиска црква на Сопотничката парохија.
1 Историја
Во периодот од 30 април до 5 мај 2012 година, од црквата се украдени крст и пари.
2 Архитектура
Градбата има правоаголна основа со мало издолжување кон југ во крајниот западен дел. Во задниот дел на црквата свртен кон исток е сместена апсидата. Покрај главниот влез, во црквата може да се влезе и преку влезната врата на издолжувањето кон југ, над којашто е насликан крст и е запишано името на црквата. Градбата е обоена во бела боја и е покриена со кров на две нивоа со ќерамиди. Камбанаријата на црквата е сместена спроти издолжувањето кон југ. Таа има квадратна основа на три нивоа, при што основата незначително се стеснува по нејзината висина. Во нејзиниот горен дел, на секоја од четирите страни има отвори со правоаголен облик.
3 Галерија
4 Поврзано
* Крушевско-демирхисарско архијерејско намесништво
* Сопотничка парохија
* Сопотница
Црква „Св. Никола“ - Кочиште

Свети Никола — главна селска црква во селото Кочиште. Црквата се наоѓа во крајниот северозападен дел од селото, од каде што има доминантна местоположба.
1 Историја
Во 1967 година, од црквата биле украдени четири икони.
2 Поврзано
* Крушевско-демирхисарско архијерејско намесништво
* Сопотничка парохија
* Кочиште
Црква „Св. Атанасиј“ - Сопотница

Свети Атанасиј — манастирска црква во рамки на Сопотничкиот манастир во близина на селото Сопотница.
1 Историја
Црквата е подигната на темелите на постар храм, а на тоа укажуваат и пронајдените артефакти.
2 Архитектура
Градбата има правоаголна основа, со полукружна апсида во нејзиниот заден дел, и претставува крсто-куполен храм. Над влезната порта се забележува живопис, на којшто е прикажан Свети Атанасиј Велики. На страничните ѕидови има по три прозорци со две различни големини, од кои прозорците кои се наоѓаат на непосредно до аглите со предната страна се поголеми, додека оние кои се долж страничните ѕидови кон задната страна се со помала големина. Црквата од надворешната страна е обложена со мермер и целосно е покриена со ќерамиди на повеќе нивоа. Од средишниот дел на покривот се издига осумаголна купола. На секоја од осумте страни од куполата има монофора, при што во секој прозорец има рамка со по четири застаклени кружни отвори. Куполата е покриена со ќерамиди поставени во пирамидален облик, а над покривот е поставен крст.
3 Галерија
4 Поврзано
* Сопотнички манастир
* Крушевско-демирхисарско архијерејско намесништво
* Сопотничка парохија
* Сопотница
Парадоксите на Зенон

Парадоксите на Зенон се философски проблеми за кои се смета дека ги осмислил грчкиот философ Зенон од Елеја (490-430 п.н.е.) за поддршка на доктрината на Парменид дека движењето не е ништо друго освен илузија. 
Парадоксите на Зенон ги збунуваат и ги инспирираат филозофите, математичарите, физичарите повеќе од две илјади години. Најпознати се таканаречените „аргументи против движењето“, опишани во делото „Физика“ на Аристотел.
1 Парадокси на движењето
1.1 Ахил и желката
Замислете дека Ахил се трка со желка. Ахил трча 10 пати побрзо од желката, но тргнува од точката A, 100 метри зад желката која се наоѓа во точката <math>K_1</math> (бидејќи е побавна, на желката ѝ е дадена предност). За да ја престигне желката, Ахил мора прво да стигне до точката <math>K_1 .</math> Но, кога Ахил ќе стигне во точката <math>K_1,</math> желката веќе поминала 10 метри и стигнала до точката <math>K_2.</math> Сега Ахил треба да истрча до точката <math>K_2,</math> но како и претходно, додека тој помине 10 метри, желката ќе помине еден метар и таа ќе биде во точката <math>K_3 .</math> Постапката продолжува индуктивно, па желката секогаш ќе има предност пред Ахил, без разлика на тоа колку е мала таа предност. Според ова, Ахил никогаш не може да ја стигне желката.
A----------------------------<math>K_1</math>----------------<math>K_2</math>---<math>K_3</math>
1.2 Парадокс на дихотомија
Замислете предмет што треба да стигне од точката <math>A</math> до точката <math>B.</math> За да стигне до точката <math>B,</math> предметот прво мора да стигне до точката <math>B_1</math> која е на средина меѓу точките <math>A</math> и <math>B.</math> Но, пред да стигне до точката <math>B_1,</math> предметот мора да стигне до точката <math>B_2,</math> која се наоѓа на половина пат меѓу точките <math>A</math> и <math>B_1</math> итн. Така, за кој било природен број <math>n,</math> пред да стигне предметот до точката <math>B_n,</math> тој мора прво да стигне до точката <math>B_{n+1}</math>, која е на половина пат од точките <math>A</math> и <math>B_n</math>. Според сето ова, движењето никогаш не може ни да започне.
<math>A</math>-----<math>B_3</math>-----<math>B_2</math>-----------<math>B_1</math>-------------------------<math>B</math>
1.3 Парадокс на стрелата
Замислете дека една стрела постојано лета нанапред во текот на одреден временски интервал. За време на секој момент од тој временски интервал, невозможно е стрелата да се движи, бидејќи моментот има траење 0, а стрелата не може да биде на две места во исто време. Според тоа, во секој момент стрелата е неподвижна, што значи стрелата е неподвижна во целиот временски интервал.
Сопотнички манастир

Сопотнички манастир — средновековен манастир во областа Железник, во југозападниот дел од Македонија. Манастирот се наоѓа на падините на Плакенска Планина, во близина на селото Сопотница.
1 Историја
Манастирот е возобновен во поново време, при што темелите биле поставени во 2005 година. Во мај 2015 година, до манастирот бил тампониран пат во должина од околу 1,5 км директно од селото Сопотница како алтернатива за патот во должина од 10 км преку патот за селото Радово.
2 Градби
Во склоп на манастирот спаѓаат манастирската црква и трпезарија наменета за чествување на празници.
2.1 Црква „Свети Атанасиј“
Црквата е подигната на темелите на постар храм, а на тоа укажуваат и пронајдените артефакти.
Градбата има правоаголна основа, со полукружна апсида во нејзиниот заден дел, и претставува крсто-куполен храм. Над влезната порта се забележува живопис, на којшто е прикажан Свети Атанасиј Велики. Особено забележителна е осумаголната купола што се издига од средишниот дел на покривот на црквата и над која е поставен крст.
3 Галерија
Црква „Св. Архангел Михаил“ - Ново Село

Свети Архангел Михаил — главна селска црква во близина на демирхисарското село Ново Село. Црквата се наоѓа на неколку стотина метри северозападно од селото, на возвишение коешто ѝ овозможува доминантна местоположба.
На околу 100 метри над црквата се наоѓа археолошкото наоѓалиште Над Црквата, каде се откриени темели на средновековна црква, ѕидана со камен и варов малтер.
1 Поврзано
* Над Црквата — археолошко наоѓалиште
* Крушевско-демирхисарско архијерејско намесништво
* Сопотничка парохија
* Ново Село (Демирхисарско)
Црква „Св. Богородица“ - Растојца

Свети Богородица — главна селска црква во близина на селото Растојца. Црквата се наоѓа на неколку стотина метри од селото, на десната страна од патот кој води кон селото Прибилци.
1 Историја
Црквата била осветена некаде околу 1874 година.
Во 1967 година, од црквата била украдени три икони.
2 Архитектура
Градбата на црквата има правоаголна основа. Изградена е од камен и е покриена со ќерамиди на две нивоа. Оградена е со камена ограда, којашто е покриена со ќерамиди. Камбанаријата се наоѓа непосредно од левата страна на влезот во дворот од црквата. Таа има шестаголна основа и е поделена во два дела. Првиот дел е изработен од камен и завршува до околу две третини од висината на камбанаријата. На некои од страните во овој дел има квадратни отвори. Вториот дел има помала основа и е изработен од дрво. Тој се состои од шест дрвени столбови, кои во долниот дел се оградени со дрвена ограда и над кои се простира кровот во пирамидален облик.
3 Галерија
4 Поврзано
* Крушевско-демирхисарско архијерејско намесништво
* Сопотничка парохија
* Растојца
Црква „Св. Димитриј“ - Ракитница

Свети Димитриј — главна селска црква во селото Ракитница. Црквата се наоѓа на височинка која доминира над селото. Во кругот на црквата се наоѓаат и самите селски гробишта, каде што се наоѓа и гробот на загинатиот револуционер Веле Марков.
1 Фрескоживопис
Во црквата на надворешната страна се наоѓа фреска на којашто е прикажан Свети Теодор Тирон на бел коњ.
2 Галерија
;Црквата
;Селските гробишта
3 Поврзано
* Крушевско-демирхисарско архијерејско намесништво
* Сопотничка парохија
* Ракитница
Дејан Јовановски

Дејан Јовановски (роден на во Скопје) — македонски поранешен кошаркар и репрезентативец кој играл за повеќе македонски екипи како Работнички, Орка Спорт, Никол Ферт и многу други.
1 Кариера
1.1 Клупска кариера
Јовановски својата кариера ја започнал во Годел Работнички каде играл пет сезони. Потоа се префрлил во кавадаречка Орка. За сезоната 1999/00 на почетокот играл во Никол Ферт, а потоа се префрлил во турски Ојак Рено каде настапувал до крајот на сезоната. За следната сезона играл во Швајцарија, во клубот Лугано, притоа освојувајќи го Првенството и Купот на таа земја. За следната сезона потпишал повторно за Никол Ферт, кога го освоил Купот на Македонија 2002. За сезоната 2002/03 играл во грчки Перистери. Во првата половина на сезоната 2003/04 играл во Фершпед Работнички, додека во втората половина се преселил во француски Шорал Роан Баскет. За следната сезона играл повторно во Франција но во друг клуб - Елан Шалон. За сезоната 2005/06, која била и негова последна како играч, играл повторно за Фершпед Работнички, освојувајќи ја двојната круна во Македонија.
1.2 Репрезентативна кариера
На 30 мај 1993 година, Јовановски го одиграл првиот натпревар за македонската репрезентација.
1.3 Останато
Јовановски извесен период од 2012 до 2013 година минал во улогата на спортски директор Работнички, а потоа бил и во Агенцијата за млади и спорт. Во мај 2016, Јовановски бил назначен за генерален секретар на Македонската Кошаркарска Федерација. По неполн месец тој се повлекол од позицијата генерален секретар.
2 Успеси
2.1 Титули во Првенството
* 1992-93: Работнички
* 1993-94: Работнички
* 1994-95: Работнички
* 1995-96: Работнички
* 1996-97: Работнички
* 2000-01: Лугано
* 2005-06: Работнички
2.2 Титули во Купот
* 1993: Работнички
* 1994: Работнички
* 2001: Лугано
* 2002: Никол Ферт
* 2006: Работнички
Црква „Успение на Пресвета Богородица“ - Прибилци

Успение на Пресвета Богородица — главна селска црква во близина на селото Прибилци. Црквата се наоѓа источно од селото, на возвишение коешто ѝ овозможува доминантна местоположба.
Во дворот на црквата се наоѓаат и самите селски гробишта.
1 Историја
Темелите на црквата се поставени на 13 август 1992 година.
2 Архитектура
Градбата на црквата претставува крсто-куполен храм и од нејзиниот средиштен дел се издига осумаголна купола.
3 Галерија
4 Поврзано
* Крушевско-демирхисарско архијерејско намесништво
* Слепчанска парохија
* Прибилци
Црква „Успение на Пресвета Богородица“ - Журче

Свети Богородица — македонска православна црква во селото Журче. Црквата се наоѓа во источниот дел од селото.
1 Архитектура
Градбата на црквата е еднокорабна со полукружен свод и петострана апсида. Подоцна, западниот ѕид на црквата бил срушен и нејзиниот наос бил продолжен. Новиот дел има плиток свод, а кон југ има трем, кој е покриен архитрално. Црквата е покриена со ќерамиди и камени плочки на апсидата. Северниот и јужниот ѕид на постариот дел од внатрешната страна се зајакнати со столбови кои завршуваат со лакови и образуваат по три слепи ниши. Фасадата на црквата се фугирани и варосани.
1.1 Фрескоживопис
Црквата била живописана во 1885 година од зографот Никола од Крушево.
2 Галерија
3 Поврзано
* Крушевско-демирхисарско архијерејско намесништво
* Слепчанска парохија
* Журче
Црква „Св. Илија“ - Сладуево

Свети Илија — македонска православна црква во изградба во селото Сладуево. Црквата се наоѓа на почетокот на селото.
1 Историја
Сладуево било едно од ретките македонски села без црква, така што сите христијански обреди (крштевки, венчавки и погреби) се извршувале под отворено небо. Така, со помошта на верници од Македонија, но и од македонски иселеници од САД и Австралија, во август 2007 година биле поставени темелите за изградба на црква. Денес, градбата на црквата е целосно изградена и се работи на уредување на внатрешноста.
2 Архитектура
Градбата на црквата има правоаголна основа, со полукружна апсида во задниот дел. Влезот се наоѓата на бочната страна свртена кон југ, а на ѕидот десно од него има монофора. Два ланцетни прозорци има и на ѕидот свртен кон северната страна, а мало ланцетно прозорче има и на апсидата. Градбата е изградена од камен и е покриена со ќерамиди. На делот од задниот ѕид кој се простира од апсидата до кровот на црквата е насликан крст во темно-црвена боја.
3 Поврзано
* Крушевско-демирхисарско архијерејско намесништво
* Слепчанска парохија
* Сладуево
Црква „Св. Димитриј“ - Смилево

Свети Димитриј — помала селска црква во демирхисарското село Смилево, сместена на неколку стотина метри пред селото, непосредно од левата страна од патот.
1 Поврзано
* Смилево
* Преспанско-пелагониска епархија
* Крушевско-демирхисарско архијерејско намесништво
* Демирхисарска парохија
Црква „Св. Ѓорѓи“ - Смилево (гробјанска)

Свети Ѓорѓи (позната и како Свети Ѓорѓија) — гробјанска селска црква во демирхисарското село Смилево, сместена на неколку стотина метри пред селото, непосредно од десната страна од патот.
1 Поврзано
* Смилево
* Преспанско-пелагониска епархија
* Крушевско-демирхисарско архијерејско намесништво
* Демирхисарска парохија
Саат-кула (Штип)

Саат-кулата во Штип — времемерно здание во градот Штип. Претставува заштитен споменик на културата.
Била изградена како кула-стражарница, односно како станбено-одбранбена кула, која подоцна била адаптирана во саат-кула.
Меѓу граѓаните на градот Штип, кулата е позната како Бегова кула.
1 Историја
Кулата била изградена од турски бег, кој живеел во градот Штип, но неговото име не е никаде запишано. Кулата ја изградил за да го заштити семејството во лоши времиња. Објектот поседувал пушкарници и балкон. Подоцна, на објектот бил поставен и часовен механизам. Била изградена во 1650 година.
Дел од кулата бил урнат во 1934 година. Причината за уривањето има повеќе верзии.
Кулата е оставена на забот на времето и освен помали заштитни зафати, нема извршено никакво реновирање, поради што ѝ се заканува еродирање. Постоеле обиди за нејзина обнова, а биле најдени и средства од граѓанин на Штип, но поради отпор од сопствениците на блиските семејни домови, идејата за обнова не се остварила.
Моментално, саат-кулата е обрасната со трева, непристапна за граѓаните и без осветлување. Веќе неколку години не работи ни самиот часовен механизам. На кулата ѝ е потребна реконструкција со зајакнување на нејзината конструкција.
Со проектот од 2007 година било предвидено вградување на 10 тони челик, а целата саат-кула да се претвори во изложбен простор, како и да се отвори сувенирница. Воедно, со проектот се планира висината на кулата да биде зголемена за 12 метри, односно да биде висока околу триесетина метри, а се планирало да бидат поставени и три големи часовници.
2 Градба
Била подигната како беговска одбранбена станбена кула во век, а подоцна била пренамената во саат-кула. Според ракопис на еден од одржувачите на саат-кулата, потекнува од 1650 година.
Била сместена во близина на чаршијата и безистенот.
2.1 Легенда
Некој турски бег се заљубил во убавата штипјанка Анка. Сакал да ја потурчи и во тоа бил мошне упорен. Таа за да се ослободи од него, рекла дека ќе се потурчи, но тој за возврат на градот како сеќавање да остави убав спомен. На пример, една кула која ќе биде и градски саат. Анка мислела дека бегот ќе се откаже од нејзината љубов. Меѓутоа, Турчинот, бидејќи бил заљубен во убавата Анка, за сосема кусо време ја изградил кулата и ја одвел со себе младата штипјанка.
Црква „Успение на Пресвета Богородица“ - Обедник

Успение на Пресвета Богородица (позната и како: Света Богородица) — главна селска црква во демирхисарското село Обедник, сместена пред влезот во селото.
1 Местоположба
Црквата се наоѓа на неколку стотина метри пред влезот на селото, непосредно на десната страна од патот. Околу црквата се наоѓаат и самите селски гробишта.
2 Историја
Црквата била изградена во 1956 година на стари темели.
3 Архитектура
Храмот претставува еднокорабна градба, а покривот е на две води од ќерамиди. Има полукружна апсида. Била градена со кршен камен и тули во горниот дел под венецот, а фасадите се фугирани.
Подот во внатрешноста на црквата е од бетон. На западната страна се протега трем.
4 Галерија
5 Поврзано
* Обедник
* Преспанско-пелагониска епархија
* Крушевско-демирхисарско архијерејско намесништво
* Демирхисарска парохија
Џамија (Обедник)

Џамија (Обедник) — главна и единствена џамија во демирхисарското село Обедник, Македонија.
1 Местоположба
Џамијата се наоѓа скоро на самото сретсело, на брегот на реката Обедничица и патот што води за селото Смилево.
2 Историја
Џамијата е изградена на постари темели. Обновувана е повеќепати низ годините.
Во мај 2007 година, во џамијата бил подметнат опожар од непознати сторители, по што било најавено нејзиното обновување од страна на Владата на Република Македонија во соработка со Исламската верска заедница.
Нифуроксазид

Нифуроксазид е нитрофурански антибиотик, патентиран во 1966, кој се користи во третманот на колитис и дијареа.
1 Механизам на дејство
Механизмот на делување на нифуроксазидот не е во потполност разјаснет. Неговите антибактериски особини најверојатно потекнуваат од нитро групата (NO<sub>2</sub>) која е силно електрон-реактивна.
Црква „Св. Леонтиј“ - Граиште

Свети Леонтиј — главна селска црква во селото Граиште. Црквата се наоѓа во северозападниот дел од селото, на возвишение коешто ѝ дава доминантна местоположба.
1 Местоположба
Црквата се наоѓа на падина над селото Граиште, а околу нејзе се наоѓаат и самите селски гробишта.
2 Историја
Црквата била изградена во 1927 година на стари темели од некогашен храм.
3 Архитектура
Храмот во основа претставува впишан крст со полукружна апсида и плиток дрвен свод. Ѕидовите на црквата во внатрешноста и на фасадата се малтерисани и варосани бело. Покривот на црквата е на две води и покриена со ќерамиди.
4 Галерија
5 Поврзано
* Крушевско-демирхисарско архијерејско намесништво
* Слепчанска парохија
* Граиште
Lactobacillus acidophilus

''Lactobacillus acidophilus'' е вид на грам позитивна бактерија од родот ''Lactobacillus''. ''L. acidophilus'' е хомоферментативен, микроаерофилен вид, кој ги ферментира шеќерите во млечна киселина, и се развива лесно на ниски pH вредности (под pH 5.0) и има оптимален раст на температура од околу .''L. acidophilus'' природно го има во човечкиот и животинскиот гастроинтестинален тракт и уста.
За некои соеви на ''L. acidophilus'' може да се земе предвид да имаат пробиотски одлики.
Метамизол

Метамизол е ампиронски сулфонатен аналгетик, антиспазмодик и антипиретик. Како и парацетамолот, има минимални антиинфламаторни ефекти. За првпат бил воведен во клиничка пракса во Германија во 1922 година под заштитено име „Новалгин“.
ATC код A07

1 A07A Интестинални антиинфективни лекови
1.1 A07AA Антибиотици
List from 01-54:A07AA01 Неомицин
:A07AA02 Нистатин
:A07AA03 Натамицин
:A07AA04 Стрептомицин
:A07AA05 Полимиксин B
:A07AA06 Паромомицин
:A07AA07 Амфотерицин B
:A07AA08 Канамицин
:A07AA09 Ванкомицин
:A07AA10 Колистин
:A07AA11 Рифаксимин
:A07AA12 Фидаксомицин
:A07AA13 Рифамицин
:A07AA51 Неомицин, комбинации
:A07AA54 Стрептомицин, комбинации
:QA07AA90 Dihydrostreptomycin
:QA07AA91 Gentamicin
:QA07AA92 Apramycin
:QA07AA93 Bacitracin
:QA07AA94 Enramycin
:QA07AA95 Avilamycin
:QA07AA96 Bambermycin
:QA07AA98 Colistin, combinations with other antibacterials
:QA07AA99 Antibiotics, combinations
1.2 A07AB Сулфонамиди
:A07AB02 Фталилсулфатиазол
:A07AB03 Сулфагванидин
:A07AB04 Сукцинилсулфатиазол
:QA07AB20 Сулфонамиди, комбинации
:QA07AB90 Формосулфатиазол
:QA07AB92 Фталилсулфатиазол, комбинации
:QA07AB99 Комбинации
1.3 A07AC Имидазолни деривати
:A07AC01 Миконазол
1.4 A07AX Други интестинални антиинфективни лекови
:A07AX01 Броксихинолин
:A07AX02 Ацетарзол
:A07AX03 Нифуроксазид
:A07AX04 Нифурзид
:QA07AX90 Poly(2-propenal, 2-propenoic acid)
:QA07AX91 Халхинол
Левичарско движење Солидарност

Левичарското движење Солидарност е левичарска активистичка организација која се залага за хуманизација на сите сфери во општеството, социјална правда, унапредување на работничките права партиципативна демократија и родова рамноправност. „Солидарност“ обединува луѓе кои се против сите авторитарни форми на владеење и нивните системи за експлоатација, како и против национализмот, милитаризмот и клерикализмот. Формирана е во мај 2012 година откако неколку членови и членки го напуштија движењето за социјална правда Ленка.
1 Организација на 1 мај
Левичарското движење Солидарност од самото свое постоење е вклучено во организација на Меѓународниот ден на трудот 1 мај. Преку разни гостувања во медиуми, вклучување на синдикати, упатување барања до власта и протест за 1 мај, ЛД „Солидарност“ го популаризира и се труди да го претстави овој датум во својата изворна функција.
2 Публикации
* Обезвреднување на трудот 2: Анализа на трудово-правната легислатива во периодот 2010-2014
* Здравјето како право и како услуга – Правата на пациентите во македонската легислатива 1991-2014
* Политиките на пазарот на труд и сиромаштијата во Македонија 2008-201
* Богатството и сиромаштијата во Македонија 2008-2012
* Весник на Солидарноста бр. 1 “Mигротија”
Обедничица

Обедничица, позната и како Стара Река — река во Југозападна Македонија и десна притока на Црна Река.
1 Течение
Течението на реката е меѓу планините Бигла и Орман, а неа ја образуваат реките Смилевска (со должина од 4,4 км) и Стара Смилевска (со должина од 3,8 км), кои извираат на надморска височина од околу 1.460 м. Водите на овие реки се влеваат една во друга под селото Смилево, со што реката понатаму продолжува да тече како Обедничица. По своето течение, таа поминува низ селата Обедник и Граиште. Нејзини леви притоки се Длабок Дол и Сува Река, а десна притока е Суводолска Река (со должина од 7,6 км). Во Црна Река се влева од нејзината десна страна, на надморска височина од 624 м.
2 Хидрографија
Обедничица е долга 19 км, а вкупната површина на речниот слив изнесува 87 км<sup>2</sup> Надморската височина на почетокот на течението е околу 1.460 м, додека при вливот во Црна Река е 624 м, со што релативниот пад изнесува 37,7‰.
Во рамничарскиот дел од течението на реката има алувијални почви кои се со длабок физиолошки активен слој, поволен механички состав, водно-воздушен режим и релативно поволни хемиски својства.
3 Поврзано
* Смилевска Река
* Стара Смилевска Река
* Бигла (планина)
* Орман (планина)
* Смилево
* Обедник
* Граиште
Латанопрост

Латанопрост е лек кој се користи за контрола на прогресијата на глаукома или окуларна хипертензија преку намалување на интраокуларниот притисок. Латанопростот е пролек, изопропил естер, кој сам по себе е неактивен, меѓутоа по хидролизата од страна на естеразите во рожницата во киселина станува биолошки активен.
1 Физички и хемиски одлики
1.1 Стабилност
Латанопростот покажува терманлна и сончева нестабилност. Концентрацијата на латанопрост складиран на 50 °C ќе се намалува за 10% на секои 8.25 дена. Доколку е складиран на 70 °C концентрацијата ќе се намалува за 10% на секои 1.32 дена. Ултравиолетовата светлина, како таа на пр. во сончевата светлина, предизвикува брза деградација на латанопростот.
Ред (математика)

Ред — збир на математички објекти <math>a_i</math>, односно <math>a_1+a_2+...+a_n+...</math>.
Објектите <math>a_1,a_2,...,a_n,...,</math> кои уште се нарекуваат ''членови на редот'' може да означуваат броеви, функции, вектори, матрици итн. Врз основа на тоа, се разликуваат бројчени редови, функционални редови, векторски редови, матрични редови итн. Наместо споменатиот развиен запис на редот, често се користи скратениот запис<math>\sum_{k=1}^\infty a_k,</math> или понекогаш уште пократкиот <math>\sum a_k.</math> За редот се вели дека е конвергентен ако постои конечна гранична вредност <math>\lim_{n\to\infty}S_n=S,</math> каде што важи <math>S_n=a_1+a_2+...+a_n</math>. <math>S</math> се нарекува ''сума на редот'', а <math>S_n</math> е n-та ''парцијална сума'' на редот. Ако ред не е конвергентен, тогаш се вели дека е дивергентен. Редот може да биде и во обликот
:<math>\sum_{k=-\infty}^{+\infty}a_k=...+a_{-n}+...+a_{-1}+a_0+a_1+...+a_n+...,</math> (на пр. Лоранов ред), но и во обликот
:<math>\sum_{i,j=1}^\infty a_{ik}=(a_{11}+a_{12}+...+a_{1n}+...)+(a_{21}+a_{22}+...+a_{2n}+...)+...+(a_{n1}+a_{n2}+...+a_{nn}+...),</math>
1 Поврзано
* Низа (математика)
* Гранична вредност
Крамеров парадокс

Крамеров парадокс или Крамер-Ојлеров парадокс — тврдење дека бројот на пресечни точки на две криви од повисок ред во дадена рамнина може да биде поголем од бројот на произволно зададени точки што обично се потребни за одредување на една таква крива. Парадоксот бил именван по шшвајцарскиот математичар Габриел Крамер.
Парадоксот е резултат на наивното сфаќање или погрешната примена на следните две теореми:
This paradox is the result of a naive understanding or a misapplication of two theorems:
* Безуева теорема — бројот на пресечни точки на две алгебарски криви е еднаков на производот од нивните степени, под претпоставка дека некои потребни услови се задоволени; и
* Крамерова теорема — крива од степен ''n'' е одредена од ''n''(''n''+3)/2 точки, повторно под претпоставка дека некои потребни услови се задоволени.
Ако се набљудува дека за секое ''n'' ≥ 3, ''n''<sup>2</sup> ≥ ''n''(''n''+3)/2, тогаш произлегува дека за секој степен еднаков или поголем од три постојат доволно точки кои се заеднички за секоја од двете криви, така што овие точки може да ја одредат било која од кривите посебно.
Решениетп на парадоксот е тоа дека во некои изопаечни случаи ''n''(''n'' + 3)/2 точки се недоволни за одредување на крива посебно.
1 Поврзано
* Крамерова теорема
* Безуева теорема
* Алгебарска крива
2 Надворешшни врски
* Sandifer, E.. "", ''How Euler Did It'', August 2004.
* , MathPages.
Горјан Марковски

Горјан Марковски (роден на во Скопје) — македонски кошаркар. Тој моментално е играч на Куманово 2009. Тој е помлад брат на поранешниот кошаркар Јован Марковски.
1 Професионална кариера
Марковски својата кошаркарска кариера ја започнал во 2009 година во екипата на Работнички од Скопје.
Во сезоната 2011/12, Марковски кога бил играч на Торус, бил даден на позајмица на второлигашот Ангели.
Во јули 2016 година, Горјан потпишал двегодишен договор со Фени Индустри. За сезоната 2017/18, тој ја продолжил соработката во Фени. На крајот на јануари 2018 година, Марковски ги скинал лигаментите на десното колено со што го пропуштил остатокот на сезоната. Следната сезона, Марковски останал да биде играч на Фени Индустри. Во август 2019 година, Горјан Марковски потпишал за Куманово 2009. За сезоната 2020/21, во почетокот на јуни 2020 година, тој потпишал нов договор со кој ја продолжил соработката со Куманово.
2 Успеси
2.1 Титули
2.1.1 Работнички
*Прва македонска лига (1) : 2008/2009
2.1.2 МЗТ Аеродром
*Прва македонска лига (4) : 2012/13, 2013/14, 2014/15, 2015/16
*Куп на Македонија (3) : 2013, 2014, 2016
*Суперкуп на Македонија (1) : 2015
2.2 Признанија
* Најдобар млад кошаркар за 2010 година* Почесно споменување во сезоната 2019/20
Фиона Штајл-Антони

Фиона Штајл-Антони (10 јануари 1989, Нидеркорн, Луксембург) — луксембуршка шахистка која ја поседува титулата женски меѓународен мајстор.
1 Животопис
Фиона научила да игра шах со помош на татко ѝ кога имала девет години. Една година подоцна, таа станала дел на националната репрезентација, а нејзин тренер во тоа време бил Властимил Јанса. Во 2015 година, Фиона магистрирала по менаџмент на настани на Лондонскиот метрополитенски универзитет. Од 2016 година, таа работи за 2016 chess24.com.
2 Шаховска кариера
Фиона за првпат настапила за Лукесмбургна светското младинско првенство во шах во Оропеза дел Мар во 2000 година, по што продолжила да учествува на истиот турнир вкупно шест пати. Таа исто така настапувала за Луксембург и четири пати на европските младински првенства во шах, како и на светското јуниорско првенство во шах во Пуерто Мадрин во 2009 година.
Штајл-Антони учествувала на седум Шаховски олимпијади (2002-2014) како дел од репрезентацијата на Луксембург, вклучувајќи го и нејзиниот настап како дел од машката репрезентација во Ханти-Мансијск во 2010 година. Нејзиниот најдобар резултат го остварила на Шаховската олимпијада 2006 во Торино, каде што остварила учинок 10/12 и го освоила златниот медал на втора табла. За овој успех, таа ја добила титулата женски ФИДЕ-мајстор.
На женскиот велемајсторски турнир во Кондом во 2008 година завршила на делба на второто место. Се стекнала со титулата женски меѓународен мајстор во април 2010 година, како последица на нејзините на резултати на Шаховската олимпијада 2006, светското младинско првенство во 2007, отворениот турнир во Вандевр ле Нанси и турнирот во Кондом во 2008 година.
Фиона била првенка на својата земја неколкупати и завршила како втора на отворениот турнир во Клаксвик во 2010, турнирот во Уксбриџ истата година и на турнирот во Мулхаус во 2012 година.
Штајл-Антони настапила за Луксембург на Екипното шаховско првенство на мали нации во 2009 и 2013 година, при што го освоила бронзениот медал во Андора ла Веља. Таа била дел од репрезентацијат на Луксембург и на европското екипно првенство во шах во Порто Карас во 2011 година.
Заедно со меѓународниот мајстор Том Вебер, Фиона Штајл-Антони го освоила турнирот во брзопотезен шах во двојки во Гибралтар во 2011 година. Ова било прво учество на клубот „Смешинг понс“ (оригинал: ''The Smashing Pawns'') на какво било натпреварување. Моментно, Фиона игра за клубовите Смешинг понс (Луксембург), Вандевр (Франција) и Чедлтон (Англија).
Обид за државен удар во Турција (2016)

На 15 јули 2016, се случил обид за државен удар во Турција започнат од група воени службеници. Обидот за државен удар е потврден од страна на турскиот премиер Бинали Јилдирим и претседателот Реџеп Таип Ердоган.
Претседателот Ердоган ги повика луѓето да излезат на улиците против обидот за државен удар.
1 Заднина
Од основањето на турската модерна држава па навака, вооружените сили на Турција извршиле три државни удари, во 1960, 1971 и 1980, а во 1997 година интервенирале преку војниот меморандум. Војската во Турција, од историска перспектива е гледана како заштитник на државата и начелата кој ги воспоставил Мустафа Кемал Ататурк, иако години пред ударот во 2016 година, особено после аферата Егенекон, се сметало дека цивилни службеници почнале да воспоставуваат доминација над војската.
Одбојка на Летните олимписки игри 2016

Натпреварите во одбојка на Летните олимписки игри 2016 ќе се одржат од 6 до 21 август. На игрите ќе учествуваат 24 екипи со 288 натпреварувачи. Натпреварувањето ќе се одржи во Жиназио до Мараканазињо (|Ginásio do Maracanãzinho, Спортски центар Мала Маракана) во Рио де Жанеиро.
1 Настани
Два сета одличја ќе бидат доделени на следниве настани:
* Одбојка на Летните олимписки игри 2016 - мажи (12 екипи, 144 натпреварувачи)
* Одбојка на Летните олимписки игри 2016 - жени (12 екипи, 144 натпреварувачки)
2 Квалификации
Секој Национален олимписки комитет може да пријави една екипа во машка и женска конкуренција.
3 Натпреварување во машка конкуренција
Натпреварувањето се состои од две фази; групна и елиминациона фаза.
4.1 Групна фаза
Екипите се поделени во две групи по шест репрезентации, игра секој со секого. Три бода добива екипата која ќе победи со 3-0 или 3-1, два бода екипата која ќе победи со 3-2, еден бод добива екипата која ќе изгуби со 2-3, а екипата која ќе изгуби со 1-3 или 0-3 не добива бодови. Во четвртфиналето се квалификуваат првите четири екипи од секоја група.
4 Натпреварување во женска конкуренција
Натпреварувањето се состои од две фази; групна и елиминациона фаза.
4.1 Групна фаза
Екипите се поделени во две групи по шест репрезентации, игра секој со секого. Три бода добива екипата која ќе победи со 3-0 или 3-1, два бода екипата која ќе победи со 3-2, еден бод добива екипата која ќе изгуби со 2-3, а екипата која ќе изгуби со 1-3 или 0-3 не добива бодови. Во четвртфиналето се квалификуваат првите четири екипи од секоја група.
5 Медали
5.1 Табела на медали
1
2
3
Total
5.2 Список на освојувачи на медали
Men's indoor
Women's indoor
Синхронизирано пливање на Летните олимписки игри 2016

Натпреварите во синхронизирано пливање на Летните олимписки игри 2016 во Рио де Жанеиро се одржале од 14 до 19 август 2016 година, во Центарот за водени спортови Марија Ленк. Учествувале вкупно 104 натпреварувачки во две дисциплини, парови и екипно за жени.
1 Квалификации
За екипното натпреварување, најдобро рангираните НОК во секој од петте континентални првенства, со исклучок за земјата домаќин, Бразил, која го претставува панамериканскиот континент, обезбедуваат сигурно место на игрите, додека останатите НОК конкурираат меѓусебно за трите највисоко рангирани места на Олимпискиот квалификациски турнир. Во дисциплината парови, најдобро рангираните НОК во секој од петте континентални првенства кои немаат квалификувана екипа обезбедуваат пласман на игрите, додека другите единаесет најдобро рангирани НОК ќе бидат избрани преку Олимпискиот квалификациски турнир. Осумтте НОК кои веќе имаат квалификувано екипа мора автоматски да изберат кои пливачки ќе ги сочинуваат паровите.
2 Земји учеснички
***********************
3 Освојувачи на медали
Парови, Наталија Ишченко Светлана Ромашина, Хуанг Сјуечен Сун Венјан, Јукико Инуи Рисако Мицуи
Екипно, Влада ЧигиреваНаталија ИшченкоСветлана КолесниченкоАлександра ПатскевичСветлана РомашинаАља ШишкинаМарија ШурочкинаГелена ТопилинаЕлена Прокофјева, Гу СиаоГуо ЛиЛи СиаолуЛиан СинпинСун ВенјанТан МенгниЈин ЧенгсинЗен ЖенХуанг Сјуечен, Аика ХакојамаЈукико ИнуиКеи МарумоРисако МицуиКанами НакамакиМаи НакамураКано ОматаКируми ЈошидаaАико Хајаши
3.1 Табела на медали
1, 0, 0, 0, 0
Вкупно 2 2 2 6
Ватерполо на Летните олимписки игри 2016

Натпреварите во ватерполо на Летните олимписки игри 2016 се одржале од 6-20 август во Водниот центар „Марија Ленк“ во Бара да Тижука. Вкупно 20 екипи (12 вомашка и 8 во женска конкуренција) ќе се натпреваруваат на турнирот. Натпреварите што ќе завршат нерешено ќе бидат одлучувани со изведување на казнени удари, откако продолженијата биле укинати во 2013 година.
1 Квалификации
1.1 Машки турнир
Квалификации, Датум, Домаќин, Места, Земја
Земја-домаќин, 2 октомври 2009, Копенхаген, 1
Светска лига воватерполо 2015, 23-28 јуни 2015, Бергамо, 1
Панамерикански игри 2015, 7-15 јули 2015, Торонто, 1
Светско првенство во водени спортови 2015, 27 јули - 8 август 2015, Казан, 2
Континентален избор на Океанија<ref, 19 октомври 2015, Перт, 1
Азиско првенство 2015, 16–20 декември 2015, Фошан, 1
Европско првенство во ватерполо 2016, 10–23 јануари 2016, Белград, 1
Светски квалификациски турнир, 3–10 април 2016, Трст, 4
Вкупно, , 12,
1.2 Женски турнир
Квалификации, Датум, Домаќин, Места, Земја
Земја-домаќин, 2 октомври 2009, Копенхаген, 1
Континентален олимписки избор<ref, 19 октомври 2015, Перт, 1
Азиско првенство 2015, 16–17 декември 2015, Фошан, 1
Европско првенство во ватерполо 2016, 10–22 јануари 2016, Белград, 1
Светски квалификациски турнир, 21–28 март 2016, Гауда, 4
Вкупно, , 8,